craciuncg/RoMedQA_v2 huggingface dataset:
Mușchiul maseter:
1. se află superficial față de mușchiul buccinator
2. prezintă aceeași funcție motorie ca mușchiul pterigoid lateral
3. are originea pe arcul zigomatic format de oasele zigomatic și temporal
4. are doar o parte superficială
5. niciun răspuns corect
Răspuns corect: 13
Despre componentele encefalului este adevărat că:
1. hipotalamusul procesează senzații brute și participă la reacția fiziologică față de experiențele emoționale
2. formațiunea reticulară stimulează procesele cognitive și se implică în ritmul circadian
3. nucleii bazali se aseamănă cerebelului din punct de vedere anatomic prin controlul tonusului muscular
4. sistemul limbic conține centrii plăcerii și ai pedepsei, fiind implicat în memoria de lungă durată
5. niciun răspuns corect
Răspuns corect: 24
Referitor la stratul bazal al epidermului este adevărat că:
1. poartă denumirea de strat germinativ
2. conține rare celule care sintetizează melanină
3. prezintă două-trei rânduri de celule cubo-cilindrice
4. conține celule dendritice
5. niciun răspuns corect
Răspuns corect: 14
Proiecția căilor ascendente se produce în:
1. girusul temporal superior pentru calea acustică
2. girusul precentral pentru calea sensibilității dureroase de la nivelul capului
3. girusul hipocampic pentru calea gustativă
4. girusul postcentral pentru sensibilitatea olfactivă
5. girusul postcentral pentru calea sensibilității tactile fine
Răspuns corect: 15
Următoarele afirmații sunt adevărate:
1. în hipoderm se găsesc receptori pentru cald și rece
2. receptorii termici sunt mielinizați și au diametrul mare
3. receptorii din porțiunea superioară a dermului percep presiunea mai puternic decât cei situați profund
4. în derm se găsesc receptori pentru sensibilitatea tactilă
5. receptorii tactili sunt mai numeroși în tegumentele fără păr
Răspuns corect: 45
Următoarele afirmații sunt adevărate:
1. canalul vertebral adăpostește măduva spinării și ramurile nervilor spinali
2. scapula se articulează medial cu osul brațului
3. fața anterioară a rotulei se articulează cu epifiza distală a femurului
4. rotula și sacrul au formă triunghiulară cu baza în sus
5. sternul și scapula sunt oase late
Răspuns corect: 45
Unui pacient cu fibrilație arterială i se recomandă pentru scăderea frecvenței cardiace un medicament care blochează receptorii adrenalinei și noradrenalinei. Pe lângă scăderea frecvenței cardiace, acest medicament va determina și:
1. constricția bronhiilor
2. încetinirea glicogenolizei
3. creșterea presiunii arteriale
4. creșterea eliberării acizilor grași
5. niciun răspuns corect
Răspuns corect: 12
Cine are rol în menținerea echilibrului acido-bazic?
1. eritrocitul
2. adrenalina
3. ADH
4. aldosteronul
5. niciun răspuns corect
Răspuns corect: 14
Un medicament are ca efect micșorarea diametrului arteriolei eferente, dar nu are efect asupra arteriolei aferente. În acest caz:
1. în tubul contort proximal intră o cantitate mai mică de fluid
2. crește permeabilitatea capilarelor glomerulare
3. în capilarele peritubulare intră o cantitate mai mică de fluid
4. crește rata de filtrare glomerulară
5. niciun răspuns corect
Răspuns corect: 34
Despre adenohipofiză sunt corecte afirmațiile:
1. prin excreția de ADH, asigură reabsorbția facultativă de apă în funcție de starea de hidratare a organismului
2. secretă doi hormoni, cu precursor comun, care stimulează melanogeneza în celulele pigmentare
3. prin hiposecreția de TSH la copilul mic, produce o încetinire a dezvoltării somatice și psihice
4. este situată în partea posterioară a hipofizei, dar înconjoară aproape complet neurohipofiza
5. este conectată cu hipotalamusul anterior prin sistemul port hipotalamo-hipofizar
Răspuns corect: 23
Despre macromoleculele importante ale organismelor vii care pot fi enzime dar și hormoni putem spune că:
1. prezintă două lanțuri împletite pentru a forma un dublu helix
2. se pot găsi și în afara celulelor
3. pot prezenta în structură glicerol
4. pot prezenta în structură atomi de azot
5. pot fi prezente și în eritrocite
Răspuns corect: 245
La nivelul discurilor intercalare, distanța dintre două celule cardiace poate fi de:
1. 2 nm
2. 45 nm
3. 0 nm
4. 24 nm
5. niciun răspuns corect
Răspuns corect: 14
Glandele sistemului tegumentar:
1. secretă unii hormoni peptidici
2. contribuie prin acțiunea lor la reglarea temperaturii
3. secretă substanțe lipidice cu rol antibacterian
4. se găsesc în stratul papilar al dermului
5. niciun răspuns corect
Răspuns corect: 23
Alegeți afirmațiile corecte:
1. secreția laptelui este controlată de oxitocină
2. ejecția laptelui este controlată de un hormon a cărui secreție este influențată de nucleul supraoptic
3. glandele mamare sunt drenate de către ductele mamare la suprafața areolei
4. sânul se află aproximativ între coastele 1 și 6
5. niciun răspuns corect
Răspuns corect: 24
În duoden se deschid:
1. canalul pancreatic principal
2. canalul pancreatic accesor
3. canalul coledoc
4. canalul cistic
5. niciun răspuns corect
Răspuns corect: 123
În cazul unei persoane care își ține voluntar respirația o perioadă îndelungată, este adevărat că:
1. scade fluxul oxigenului din alveole spre globulele roșii
2. se inhibă chemoreceptorii de la nivelul arcului aortic
3. crește aciditatea lichidului cefalorahidian
4. impulsurile din bulbul rahidian realizează acest control voluntar
5. niciun răspuns corect
Răspuns corect: 13
Precizați care dintre următorii hormoni au efect specific de a inhiba secreția de lapte:
1. oxitocina
2. progesteronul
3. prolactina
4. estrogenii
5. niciun răspuns corect
Răspuns corect: 24
Cum descrieți corect țesutul muscular scheletic?
1. fibrele sale sunt alungite, cu capete rotunjite
2. capacitatea de a rămâne contractat este cea mai mare dintre toate tipurile de țesut muscular
3. nucleii sunt situați central în celulă
4. viteza contracției este mai rapidă comparativ cu mușchiul neted
5. niciun răspuns corect
Răspuns corect: 14
Alegeți afirmațiile adevărate:
1. abducție - îndepărtarea de linia mediană a unei părți a corpului
2. pronație - aducerea palmei în poziție anatomică
3. eversie - rotirea tălpii spre interior
4. protracție - împingerea spre înainte a unei părți a corpului
5. niciun răspuns corect
Răspuns corect: 14
În plasmă sunt transportați următorii compuși:
1. oxigen dizolvat
2. bicarbonat
3. oxihemoglobină
4. carbaminohemoglobină
5. niciun răspuns corect
Răspuns corect: 12
Porțiunea centrală a fibrei musculare intrafusale prezintă:
1. sarcolemă
2. sarcoplasmă
3. nuclei
4. sarcomere
5. niciun răspuns corect
Răspuns corect: 123
Radiusul:
1. se articulează cu humerusul și ulna, oase lungi, care cresc fiecare în grosime pe seama periostului
2. este un os al antebrațului, împreună cu ulna, dezvoltate prin osificare de cartilaj
3. contribuie la realizarea unei pârghii de gradul II, ca și articulația dintre oasele gambei și piciorului
4. conține 30% apă, iar matricea sa organică este alcătuită în proporție de 90-95% din fibre de colagen
5. se articulează cu oasele carpiene, oase scurte, în număr de opt, formate prin osificare desmală
Răspuns corect: 12
Calea aferentă a arcului reflex vegetativ conține:
1. dendrite și axoni ai neuronilor din ganglionii extranevraxiali ai nervilor V, VII, IX, X
2. fibre cu originea în ganglionii vegetativi laterovertebrali, juxtaviscerali și intramurali
3. fibre cu originea în ganglionul spinal și în ganglionii de pe traiectul nervilor cranieni III, VII, IX și X
4. dendrite care ajung și la chemoreceptorii din unele vase de sânge
5. neuroni viscero-aferenți localizați și în ganglionul de pe traiectul rădăcinii posterioare a nervului spinal
Răspuns corect: 45
Secreția de K+ controlată de aldosteron se realizează la nivelul următoarelor structuri:
1. tubului contort distal
2. tubului colector
3. colonului
4. glandelor submandibulare
5. niciun răspuns corect
Răspuns corect: 1234
Despre hematii se pot afirma următoarele:
1. în sângele arterial, transportă 98,5% din O2 sub formă de oxihemoglobină
2. sunt celule fără nucleu și mitocondrii, care participă la menținerea echilibrului acido-bazic
3. împreună cu celelalte elemente figurate, se fixează în ochiurile rețelei de fibrină
4. emit pseudopode care le asigură traversarea porilor peretelui capilar, trecând în țesuturi
5. în repaus, în medie, petrec 0,50 secunde în capilarele pulmonare de la nivelul acinului pulmonar
Răspuns corect: 123
La nivelul colonului sunt prezente:
1. tenii, haustre, apendice epiploice și apendicele vermiform
2. ramuri ale arterelor mezenterice superioară și inferioară
3. fibre ale nervului vag cu origine în nucleul ambiguu
4. capilare limfatice, limfa fiind drenată spre cisterna chili și ductul toracic
5. în structura glandelor, celule-țintă pentru mineralocorticoizi
Răspuns corect: 245
Remodelarea osoasă:
1. este influențată de hormonii sexuali
2. osteoporoza se tratează prin creșterea aportului de hidroxiapatită
3. depinde de ponderea activității osteoblastelor față de cea a osteoclastelor
4. activitatea fizică provoacă un stres chimic ce stimulează formarea de os de către osteoblaste
5. niciun răspuns corect
Răspuns corect: 13
Pentru care dintre următoarele vitamine consecințele avitaminozei se manifestă prin afectări osoase?
1. vitamina PP
2. vitamina D
3. vitamina C
4. vitamina E
5. niciun răspuns corect
Răspuns corect: 23
Neuronii viscerosenzitivi prezintă o dendrită:
1. care ajunge la receptorii din viscere
2. care ajunge la visceroreceptori
3. care ajunge la receptorii din piele
4. scurtă
5. lungă
Răspuns corect: 125
Hipofiza, numită și glanda pituitară, este responsabilă pentru:
1. secreția somatostatinei (STH), hormon ce accelerează creșterea organismului
2. secreția unor hormoni stimulatori, dar și inhibitori ce reglează activitatea hipotalamusului
3. eliberarea hormonului ce determină reabsorbția apei la nivelul tubilor renali
4. secreția unor hormoni cu structură peptidică sau glicoproteică
5. niciun răspuns corect
Răspuns corect: 34
Despre sistemul reproducător masculin este adevărat:
1. glandele bulbo-uretrale își varsă conținutul prin ductele ejaculatoare
2. ductul deferent încrucișează anterior ureterul
3. canalele eferente străbat tunica albugineea
4. în epididim spermatozoizii devin imobili
5. niciun răspuns corect
Răspuns corect: 23
Efectele hipersecreției celulelor principale din glandele paratiroide pot fi:
1. rarefierea oaselor
2. hipocalcemie
3. formarea calculilor urinari
4. scăderea secreției hormonului tireotrop
5. niciun răspuns corect
Răspuns corect: 13
Despre ionii din organism este adevărat că:
1. excesul ionului cu cea mai mare concentrație din lichidul intracelular poate cauza aritmii
2. concentrația anionilor din lichidele organismului este asigurată de mecanisme reglatoare primare pentru restabilirea homeostaziei
3. ionul cu cea mai mare concentrație din lichidul extracelular este reabsorbit și la nivelul unor glande cu unitate secretorie tubulară încolăcită
4. concentrația lor poate fi exprimată în mE/l
5. niciun răspuns corect
Răspuns corect: 13
Care dintre următoarele afirmații sunt adevărate:
1. la nivelul pavilionului urechii există țesut cartilaginos elastic
2. țesutul compact haversian este un țesut osos dur
3. țesutul hialin este un țesut moale reticulat
4. țesutul glandelor de tip mixt se găsește la nivelul ovarului, testiculului și pancreasului
5. țesutul epitelial cubic din mucoasa bronhiolelor este țesut de tip endocrin
Răspuns corect: 124
Endolimfa se află în următoarele structuri:
1. utriculă
2. rampa vestibulară
3. rampa timpanică
4. canale semicirculare
5. niciun răspuns corect
Răspuns corect: 14
Prin stimularea nucleilor vegetativi din bulb se pot produce următoarele efecte:
1. constricția arborelui bronșic și stimularea secreției glandelor mucoase de la acest nivel
2. creșterea secreției salivare apoase a glandelor parotide
3. contracția mușchilor circulari ai irisului urmată de mioză
4. intensificarea secreției glandelor lacrimale
5. contracția mușchiului detrusor și relaxarea sfincterului vezical intern
Răspuns corect: 12
Referitor la nodulii limfatici este adevărat că:
1. limfocitele din medulară sunt dispuse dens
2. vasele care intră în nodulii limfatici se numesc vase limfatice aferente
3. sunt dispuși de-a lungul căilor limfatice mari
4. asigură filtrarea sângelui
5. niciun răspuns corect
Răspuns corect: 23
Care din următoarele structuri reprezintă glande pluricelulare simple?
1. glanda parotidă
2. glanda sudoripară
3. glanda sublinguală
4. glanda alveolară
5. niciun răspuns corect
Răspuns corect: 24
Într-o cultură de celule, după mitoză, o celulă care sintetizează proteine și crește în dimensiuni:
1. se află în faza G1 a ciclului celular
2. se află în interfaza ciclului celular
3. se află în anafază
4. are cromozomi atașați de filamentele fusului de diviziune prin centromere
5. niciun răspuns corect
Răspuns corect: 12
Următoarele afirmații despre ovulație sunt adevărate:
1. este stimulată de hormonul luteinizant
2. reprezintă expulzia ovogoniei
3. reprezintă expulzia ovulului în ziua a 14-a a ciclului genital
4. prolactina stimulează ovulația
5. niciun răspuns corect
Răspuns corect: 13
Următoarele afirmați referitoare la hematii sunt adevărate:
1. împreună cu trombocitele, participă la faza cea mai laborioasă a coagulării, ce durează 4 - 8 minute
2. sunt celule care posedă mitocondrii și nucleu, ca și leucocitele
3. petrec în medie 0,75 secunde la nivelul capilarelor pulmonare, timp suficient pentru egalizarea presiunilor parțiale, alveolară și sangvină, ale gazelor respiratorii
4. au rol în menținerea echilibrului acido-bazic ca și hormonul ce determină reabsorbția de Na+ în schimbul K+ sau H+ la nivelul tubilor uriniferi contorți distali și colectori
5. cele bătrâne sunt distruse în organul localizat între colonul transvers și diafragm, la dreapta lojei gastrice
Răspuns corect: 34
Procesul de glicoliză:
1. are loc în nucleul celulei și utilizează cel puțin 6 enzime
2. duce la formarea de NADH utilizată în sistemul de transport al electronilor
3. necesită oxigen
4. duce la un câștig net de 2 molecule de ATP
5. niciun răspuns corect
Răspuns corect: 24
Formațiunile spinoase de pe suprafața dendritelor:
1. realizează joncțiuni cu alți neuroni
2. conțin vezicule sinaptice
3. sunt capabile de recepționarea impulsurilor nervoase
4. stochează și eliberează neurotransmițători
5. niciun răspuns corect
Răspuns corect: 13
Sunt adevărate afirmațiile despre hipotalamus:
1. conține la nivel lateral centrul foamei
2. secretă un hormon de inhibare a secreției de MSH
3. secretă oxitocină
4. conține ventro-medial centrul sațietății
5. niciun răspuns corect
Răspuns corect: 1234
Un pacient are diastola generală egală cu 0,25 secunde; aceasta fiind jumătate din durata ciclului său cardiac. Precizați dacă pacientul prezintă:
1. o frecvență cardiacă de 50 bătăi/minut
2. tahicardie
3. o frecvență cardiacă de 120 bătăi/minut
4. bradicardie
5. niciun răspuns corect
Răspuns corect: 23
Un elev se pregătește intens pentru admiterea la medicină. Cea mai eficientă metodă de învățare pentru acesta este de a spune lecția cu voce tare, deoarece are memorie auditivă. Care structuri nervoase sunt implicate în această acțiune:
1. o arie situată înaintea șanțului central, responsabilă cu activitatea motorie a buzelor
2. aria lui Broca, o regiune a lobului temporal, unde se mai găsesc și arii asociate cu învățătura
3. o arie situată în lobul temporal, sub șantul lateral
4. hipocampul și hipotalamusul sunt locul de înregistrare a informațiilor necesare
5. niciun răspuns corect
Răspuns corect: 13
La sinteza acidului adenozintrifosforic pot participa următoarele enzime:
1. fosfolipaza
2. adenilatkinaza
3. creatinkinaza
4. enterokinaza
5. niciun răspuns corect
Răspuns corect: 23
Un plan transversal care trece prin torace nu intersectează:
1. vase limfatice
2. trunchiul celiac
3. mușchiul romboid
4. sinusul carotic
5. inima
Răspuns corect: 24
Următoarele schimbări în ceea ce privește dezvoltarea fetală sunt adevărate:
1. stadiul de făt „la termen” corespunde cu deschiderea ochilor
2. încă din luna a 4-a se pot percepe mișcările fetale
3. în săptămâna 11 de viață intrauterină devin detectabile bătăile inimii
4. în luna a 5-a se normalizează raportul dintre membre și corp
5. niciun răspuns corect
Răspuns corect: 34
Glandele vestibulare:
1. prin secreția lor lubrefiază vaginul
2. sunt situate posterior de mons pubis
3. sunt situate anterior de clitoris
4. se mai numesc glande Skene
5. niciun răspuns corect
Răspuns corect: 12
Despre metabolism se pot afirma următoarele:
1. are două componente principale ce permit sinteza și, respectiv, degradarea moleculelor complexe
2. se măsoară prin rata metabolică, determinată postprandial sau în timpul efortului fizic
3. reprezintă totalitatea proceselor fizice și chimice care au loc în tractul gastrointestinal
4. reacțiile din cursul său se pot realiza cu consum sau cu eliberare de energie
5. cuprinde reacții de oxidare și de reducere
Răspuns corect: 145
Selectați afirmațiile corecte referitoare la sistemul limfatic:
1. cuprinde ductul limfatic drept, cel mai mare colector de limfă din organism
2. transportă și limfocite, monocite, proteine și produși rezultați în urma digestiei lipidelor
3. conține un fluid drenat de capilarele limfatice din spațiile intercelulare
4. este alcătuit și din structuri cu rol în generarea răspunsului imun și monitorizarea compoziției limfei
5. asigură drenarea limfei prin ductul toracic din toată zona supradiafragmatică
Răspuns corect: 234
Referitor la ductul toracic este adevărat că:
1. în torace se localizează dorsal față de esofag
2. în bazin are un traseu ascendent
3. se formează în abdomen prin unirea vaselor limfatice mari
4. își golește conținutul în vena subclaviculară dreaptă
5. niciun răspuns corect
Răspuns corect: 13
În timpul meiozei, un spermatocit cu 46 de cromozomi va produce:
1. 2 celule cu 2n cromozomi
2. 4 celule reproducătoare mature
3. 4 spermatozoizi haploizi
4. 2 spermatide cu 23 cromozomi
5. niciun răspuns corect
Răspuns corect: 23
De la un bărbat recoltăm sânge într-un tub îngust ce conține o substanță ce previne coagularea și imediat centrifugăm proba. După centrifugare lichidul de culoare gălbuie reprezintă 58% din volumul total. În acest caz:
1. este posibil că bărbatul suferă de anemie pernicioasă
2. este posibil că bărbatul suferă de hipoxie
3. lichidul gălbui nu conține protrombină
4. celulele sedimentate sunt înglobate în filamente de fibrină
5. niciun răspuns corect
Răspuns corect: 12
Între urechea medie și cea internă se află:
1. trompa lui Eustache
2. membrana timpanică
3. fereastra ovală
4. fereastra rotundă
5. niciun răspuns corect
Răspuns corect: 34
Despre filtrare putem afirma că:
1. fluidul provenit din plasma sanguină intră în capsula glomerulară prin fante macroscopice
2. fiziologic, bărbatul are rata de filtrare glomerulară de 125 ml/h
3. fiziologic, femeia are rata de filtrare de aproximativ 105 ml/min
4. presiunea sanguină în capilarele glomerulare este mai mare decât în alte capilare
5. niciun răspuns corect
Răspuns corect: 34
Selectați afirmațiile corecte:
1. ritmul funcțional al nodulului sinoatrial poate fi modificat de variațiile temperaturii
2. înregistrarea grafică a pulsului arterial oferă informații despre modul de golire a ventriculului stâng
3. toate valvele inimii sunt închise în contracția izovolumetrică și în diastola izovolumetrică
4. glucagonul și hormonii tiroidieni cresc forța contracțiilor cardiace
5. stimularea nucleului ambiguu produce scăderea conducerii și a frecvenței cardiace
Răspuns corect: 1234
Filtratul glomerular:
1. este colectat în capsula Bowman
2. este reabsorbit la nivelul tubilor contorți proximali sub influența ADH-ului
3. conține apă care va fi reabsorbită obligatoriu în proporție de 20% în tubii contorți distali
4. în proporție de peste 99% este reabsorbit în tubii uriniferi
5. are o compoziție asemănătoare lichidului care filtrează în interstiții la capătul arterial al capilarelor
Răspuns corect: 145
Referitor la timus este adevărat că:
1. aici se maturizează limfocitele B
2. se localizează în mediastin
3. în timpul dezvoltării fetale este un organ relativ mare
4. este dispus posterior față de trahee
5. niciun răspuns corect
Răspuns corect: 23
Care dintre următoarele vase sanguine sunt mai bogate în oxigen decât vena cavă superioară:
1. venele jugulare
2. arterele coronare
3. artera pulmonară stângă
4. artera aortă
5. venele pulmonare stângi
Răspuns corect: 245
Despre glandele salivare sunt false, cu excepția:
1. glanda sublinguală este localizată sub limbă, în fața glandei submaxilare
2. ductul parotidian se deschide pe partea internă a obrajilor, opus celui de-al doilea molar inferior
3. glanda parotidă este situată inferior urechilor, în țesuturile superficiale din regiunea feței
4. ductul glandei submandibulare se deschide pe planșeul bucal, lateral de frâul limbii
5. niciun răspuns corect
Răspuns corect: 14
Despre analizatorul olfactiv sunt adevărate afirmațiile:
1. prelungirile celulifuge ale celulelor bipolare formează nervii olfactivi
2. proiecția căii olfactive se face în nucleul amigdalian și girul occipito-temporal medial
3. potențialul de receptor apare la contactul receptorului cu substanța sapidă
4. protoneuronul căii se află în partea postero-superioară a foselor nazale
5. niciun răspuns corect
Răspuns corect: 14
Un lipid aflat la nivelul chiliferului central, în traiectul său direct spre ficat, poate traversa următoarele structuri:
1. venele pulmonare
2. vena cavă inferioară
3. vena cavă superioară
4. venele hepatice
5. vena portă
Răspuns corect: 13
Alegeți asocierile corecte:
1. gastrocnemian - nervul tibial
2. semimembranos - nervul femural
3. biceps femural - nervul fibular comun
4. solear - nervul fibular profund
5. niciun răspuns corect
Răspuns corect: 13
Următoarele afirmații sunt adevărate, cu excepția:
1. mușchiul coracobrahial este localizat posterior față de mușchiul deltoid
2. mușchiul flexor radial al carpului își are originea pe epicondilul lateral al humerusului
3. mușchiul extensor ulnar al carpului își are originea pe epicondilul lateral al humerusului
4. mușchii gracilis și croitor sunt situați profund față de vastul medial
5. niciun răspuns corect
Răspuns corect: 24
Sistemul respirator este alcătuit din:
1. și laringofaringe
2. și bronhiola lobulară ca parte a arborelui bronșic
3. și căile respiratorii
4. numai plămâni
5. numai cavitatea nazală
Răspuns corect: 123
Maria are un volum bătaie de 60 ml și palpăm pulsul radial de 60 de ori pe minut. Alegeți afirmația/afirmațiile corectă/corecte:
1. Maria are un debit cardiac de 5250 ml/minut
2. Maria are un debit cardiac de 3,6 l/minut
3. rezultatele sugerează șoc
4. bazat pe rezultate este posibil ca Maria să aibă o presiune arterială scăzută
5. niciun răspuns corect
Răspuns corect: 24
Precizați care dintre următorii hormoni acționează asupra oaselor:
1. hormonul secretat de celulele principale ale glandelor parotide, prin activarea osteoclastelor
2. estrogenii, prin inhibarea activității osteoblastelor
3. somatomedinele, prin intermediul hormonului de creștere
4. hormonul secretat de celulele ”C”, parafoliculare, care ajută la fixarea calciului în oase
5. hormonul secretat de celulele interstițiale Leydig, care favorizează dezvoltarea scheletului
Răspuns corect: 45
Care dintre venele următoare nu se varsă direct în vena cavă inferioară?
1. vena iliacă externă dreaptă
2. vena ovariană stângă
3. vena ovariană dreaptă
4. vena testiculară dreaptă
5. niciun răspuns corect
Răspuns corect: 12
Aria responsabilă de masticație este situată în:
1. trunchiul cerebral
2. în structura responsabilă și pentru deglutiție
3. lobul frontal
4. lobul parietal
5. niciun răspuns corect
Răspuns corect: 23
Alegeți afirmația adevărată despre mușchiul maseter:
1. este un mușchi al mimicii
2. în fantele sinaptice ale joncțiunilor neuro-musculare se eliberează cuante de mediatori
3. este inervat de nervul facial
4. aparține musculaturii capului
5. niciun răspuns corect
Răspuns corect: 24